П Р О Т О К О Л   №  36
от заседание на комисия “Бюджет и финанси”,
проведено на  12 август 2014 г.

ПРИСЪСТВАЛИ НА ЗАСЕДАНИЕТО:	Михаил Кожарев - председател
Димитър Узунов 
Румен Георгиев 
Каролина Неделчева

ОТСЪСТВА: Камен Иванов 

От администрацията на ВСС присъстваха: Маргарита Радкова – директор на дирекция „Финанси и бюджет” и Елисавета Илиева – н-к отдел „Счетоводство и методология”, той и главен счетоводител.

1. ОТНОСНО: Искане от административния ръководител на Районен съд гр. Карнобат за отпускане на средства за авариен ремонт на хидроизолация и фасадни елементи и спешен ремонт на пожароизвестителна система.

Комисия „Бюджет и финанси”
Р Е Ш И :

	     1. ВРЪЩА на инж. Шиклев искането за отпускане на средства за авариен ремонт на хидроизолация и фасадни елементи на Районен съд гр. Карнобат, за посещение на място и изготвяне на доклад.
	     2. ПРЕДЛАГА на Главния секретар Димитър Тончев да командирова инж. Шиклев за оглед на място и изготвяне на доклад за състоянието на сградата, наложителността на ремонтите и поредността за изпълнението им. 

2. ОТНОСНО: Искане от административния ръководител на Административен съд гр. Варна за корекция по бюджета за 2014 г. по § 01-00 „Заплати и възнаграждения за персонала, нает по трудови и служебни правоотношения”. 

Комисия „Бюджет и финанси”,
упълномощена с решение на ВСС  от 24.07.2014 г.,
Р Е Ш И :

ОТЛАГА разглеждането на искането за увеличаване на бюджета на Административен съд гр. Варна за 2014 г. с ...... по § 01-00 „Заплати и възнаграждения за персонала, нает по трудови и служебни правоотношения”, с цел осигуряване на средства за изплащане на работна заплата до края на годината. Корекция на бюджета по § 01-00 „Заплати и възнаграждения за персонала, нает по трудови и служебни правоотношения”, ще бъде извършена служебно след анализ на изпълнението на бюджета на съдебната власт за деветмесечието. 

3. ОТНОСНО: Искане от административния ръководител на Административен съд гр. Стара Загора за отпускане на средства за ремонт на копирна машина.

Комисия „Бюджет и финанси”,
упълномощена с решение на ВСС  от 24.07.2014 г.,
Р Е Ш И :

ДАВА СЪГЛАСИЕ за увеличаване на бюджета на Административен съд гр. Стара Загора за 2014 г. по § 10-00 „Издръжка” с ....., за ремонт на копирна машина, за сметка на резерва за неотложни и непредвидени разходи по бюджета на Съдебната власт  за 2014 г. 

4. ОТНОСНО: Искане от административния ръководител на Районен съд гр. Варна за осигуряване на средства за възстановяване на извършени разходи за командироване на г-жа ... – председател на РС Варна, за участието й в състава на работна група на заседание проведено на 21.07.2014 г. 

Комисия „Бюджет и финанси”,
упълномощена с решение на ВСС  от 24.07.2014 г.,
Р Е Ш И :

1. УТВЪРЖДАВА извършването на корекции по бюджетите на ВСС и Районен съд гр. Варна за 2014 г., както следва:
1.1. НАМАЛЯВА § 10-00 „Издръжка” на Висш съдебен съвет със ...
1.2. УВЕЛИЧАВА § 10-00 „Издръжка” на Районен съд гр. Варна с ...., с цел осигуряване на средства за възстановяване на извършени разходи за командироване на магистрат за участие в състава на работна група към ВСС. 

5. ОТНОСНО: Искане от председателя на Върховен административен съд с цел осигуряване на средства за изплащане на обезщетения по КТ и ЗСВ. 

Комисия „Бюджет и финанси”,
упълномощена с решение на ВСС  от 24.07.2014 г.,
Р Е Ш И :

1. ОТЛАГА разглеждането на исканията за увеличаване на бюджетите на Върховен административен съд със .... и РС Враца с .... за 2014 г. по § 02-00 „Други възнаграждения и плащания на персонала”, с цел осигуряване на средства за изплащане на обезщетения по КТ и ЗСВ, поради липса на източници на финансиране.
2. Исканията могат да бъдат уважени след одобряване от Министерски съвет на средства за допълнителни разходи/трансфери по бюджета на съдебната власт за сметка на централния бюджет.
3. Исканията ще бъдат внесени в комисия „Бюджет и финанси” след осигуряване на източник на финансиране. 

6. ОТНОСНО: Искане от административния ръководител на Окръжен съд гр. Монтана за корекция на бюджета за 2014 г. 

Комисия „Бюджет и финанси”,
упълномощена с решение на ВСС  от 24.07.2014 г.,
Р Е Ш И :

1. ДАВА СЪГЛАСИЕ за корекция по бюджетите за 2014 г. на ВСС и Окръжен съд гр. Монтана за 2014 г., както следва:
2. НАМАЛЯВА § 52-00 „Придобиване на ДМА” на Висш съдебен съвет с .....
3. УВЕЛИЧАВА § 10-00 „Издръжка” на Окръжен съд гр. Монтана с .... с цел осигуряване на средства представляващи възстановени щети от застраховател. 

7. ОТНОСНО: Искане от административния ръководител на Районен съд гр. Шумен за отпускане на средства за доставка и монтаж на климатик. 

Комисия „Бюджет и финанси”,
упълномощена с решение на ВСС  от 24.07.2014 г.,
Р Е Ш И :

ОТЛАГА разглеждането на искането за увеличаване на бюджета на Районен съд гр. Шумен за 2014 г. с ..... по § 52-00 „Придобиване на ДМА”, с цел осигуряване на средства за доставка и монтаж на климати, поради липса на източници на финансиране.

8. ОТНОСНО: Искания от административния ръководител на Окръжен съд гр. Силистра за отпускане на средства за доставка и монтаж на копирна машина и ремонт на копирна машина. 

Комисия „Бюджет и финанси”,
упълномощена с решение на ВСС  от 24.07.2014 г.,
Р Е Ш И :

ДАВА СЪГЛАСИЕ за увеличаване на бюджета на Окръжен съд гр. Силистра за 2014 г. по § 52-00 „Придобиване на ДМА” с .... за доставка и монтаж на копирна машина ...., за сметка на резерва за неотложни и непредвидени разходи по бюджета на Съдебната власт за 2014 г. 

9. ОТНОСНО: Заявление с вх.№ 97-00-278/05.08.2014 г. от .....
Доклад от Елисавета Илиева – Н-к отдел „Счетоводство и методология”, той и Гл. счетоводител на ВСС 

Комисия „Бюджет и финанси”
Р Е Ш И :

1. ОДОБРЯВА проект на писмо до ....., Център на НПО гр. Разград. .
2. ПРЕПРАЩА по вътрешните страници писмо вх.№ 97-00-278/05.08.2014 г. на .... на органите на съдебната власт за отговор на въпрос „Б” т.2. Отговорът да бъде адресиран на адрес гр. Разград, Център на НПО. 

10. ОТНОСНО: Предложение от административния ръководител на Районен съд гр. Стара Загора за смяна на обслужващата банка „Юробанк България” АД, считано от 01.09.2014 г. 
Доклад от Елисавета Илиева – Н-к отдел „Счетоводство и методология”, той и Гл. счетоводител на ВСС 

Комисия „Бюджет и финанси”
Р Е Ш И :

1. ДАВА СЪГЛАСИЕ банковите сметки – набирателна, транзитна и сметка за наличности на Районен съд гр. Стара Загора да се обслужват от „Централно кооперативна банка”АД, считано от 01.09.2014 г.
2. ВЪЗЛАГА на Елисавета Илиева - Н-к отдел „Счетоводство и методология”, той и главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Районен съд гр. Стара Загора. 

11. ОТНОСНО: Предложение от административния ръководител на Окръжен съд гр. Стара Загора за смяна на обслужващата банка „Юробанк България” АД, считано от 01.09.2014 г. 
Доклад от Елисавета Илиева – Н-к отдел „Счетоводство и методология”, той и Гл. счетоводител на ВСС 

Комисия „Бюджет и финанси”
Р Е Ш И :

1. ДАВА СЪГЛАСИЕ банковите сметки – набирателна, транзитна и сметка за наличности на Окръжен съд гр. Стара Загора да се обслужват от „Централно кооперативна банка”АД, считано от 01.09.2014 г.
2. ВЪЗЛАГА на Елисавета Илиева - Н-к отдел „Счетоводство и методология”, той и главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Окръжен съд гр. Стара Загора. 

13. ОТНОСНО: Искане от административния ръководител на Районен съд гр. Димитровград за преминаване към обслужване по чл.4, ал.1 от Закона за ограничаване на плащанията в брой. 
Доклад от Елисавета Илиева – Н-к отдел „Счетоводство и методология”, той и Гл. счетоводител на ВСС 

Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Димитровград да премине към обслужване по чл.4, ал.1 от Закона за ограничаване на плащанията в брой с 2 /два/ броя ПОС терминални устройства за обслужване на сметка за приходите от такси и сметка за чужди средства.
2. УКАЗВА на упълномощените лица да уведомят обслужващата банка на Районен съд гр. Димитровград, във връзка с искането им за монтиране на две ПОС терминални устройства, при спазване изискванията на т.24 от ДДС № 02/08.03.2012 г. 

14. ОТНОСНО: Плащане по договор № 45-06-041/21.07.2014 г. между ВСС и „.....” ООД с предмет на услугата изпълнение на обществена поръчка с предмет „Дейности за информация и публичност”. 
Доклад от Елисавета Илиева – Н-к отдел „Счетоводство и методология”, той и Гл. счетоводител на ВСС 

Комисия „Бюджет и финанси”
Р Е Ш И :

ДАВА СЪГЛАСИЕ да се изплати ..... с ДДС по договор № 45-06-041/21.07.2014 г. между ВСС и „.....” ООД с предмет „Дейности за информация и публичност”, който е сключен в изпълнение на проект по ОПАК с наименование „Въвеждане на модерни, надеждни и ефикасни процедури за планиране и изпълнение на бюджета на съдебната власт”, договор № С11-15-5/04.09.2012 г.
Сумата да се изплати със средства от бюджета на ВСС. 

15. ОТНОСНО: Плащане по договор № 45-00-057/16.12.2013 г. между ВСС и „.....” ООД с предмет на услугата изпълнение на обществена поръчка с предмет „Въвеждане на подхода за изготвяне на програмен и ориентиран към резултатите бюджет на ВСС и пилотно тестване в три органа на съдебната власт чрез анализ, прилагане и обучение”. 
Доклад от Елисавета Илиева – Н-к отдел „Счетоводство и методология”, той и Гл. счетоводител на ВСС 

Комисия „Бюджет и финанси”,
упълномощена с решение на ВСС  от 24.07.2014 г.,
Р Е Ш И :

ДАВА СЪГЛАСИЕ да се изплати ..... с ДДС по договор № 45-06-057/16.12.2013 г. между ВСС и „....” ООД с предмет „Въвеждане на подхода за изготвяне на програмен и ориентиран към резултатите бюджет на ВСС и пилотно тестване в три органа на съдебната власт чрез анализ, прилагане и обучение”, който е сключен в изпълнение на проект по ОПАК „Въвеждане на модерни, надеждни и ефикасни процедури за планиране и изпълнение на бюджета на съдебната власт”, договор № С11-15-5/04.09.2012 г.
Сумата да се изплати със средства от МФ и средства от бюджета на ВСС. 

16. ОТНОСНО: Получено заявление от Център на НПО в гр. Разград, вх.№ 97-00-279/05.08.2014 г. представляван от ..... за достъп до обществена информация. 
Доклад от Елисавета Илиева – Н-к отдел „Счетоводство и методология”, той и Гл. счетоводител на ВСС

			     Комисия „Бюджет и финанси”
Р Е Ш И :

ПРИЕМА ИЗГОТВЕНАТА ИНФОРМАЦИЯ до Център на НПО в Разград по проекти на Висшия съдебен съвет Договор № КБ08-24-8-С/03.11.2008 г. и проект № К09-15-4-С/23.07.2009 г. 

18. ОТНОСНО: Становище от административния ръководител на Районен съд гр. Плевен относно неизпълнение на договорни задължения при възстановяване на стопански разходи за 2013 и 2014 г.  

Комисия „Бюджет и финанси”
Р Е Ш И :

Приема за сведение становището от административния ръководител на Районен съд гр. Плевен относно неизпълнение на договорни задължения при възстановяване на стопански разходи за 2013 и 2014 г.

19. ОТНОСНО: Информация за седмичната активност при попълване на електронната форма за анкета за дейността на ВСС през 2013 г.
Извлечение от протокол № 30 от 29 юли 2014 г. на комисия „Публична комуникация”
Комисия „Бюджет и финанси”
Р Е Ш И :

Приема за сведение информацията за седмичната активност при попълване на електронната форма за анкета за дейността на ВСС през 2013 г.

20. ОТНОСНО: Анализ на медийните участия на членовете на ВСС в периода април-юни 2014 г. – в изпълнение на т.11 от раздел ХІ на Годишната програма на ВСС за 2014 г. 
Извлечение от протокол № 29 от 22 юли 2014 г. на комисия „Публична комуникация”
Комисия „Бюджет и финанси”
Р Е Ш И :

Приема за сведение Анализа на медийните участия на членовете на ВСС в периода април-юни 2014 г. – в изпълнение на т.11 от раздел ХІ на Годишната програма на ВСС за 2014 г.

21. ОТНОСНО: Имейл-писмо от .... от в-к „Телеграф” с искане за съдействие във връзка с материал, който репортер на в-к „Телеграф” подготвя. 
Комисия „Бюджет и финанси”
Р Е Ш И :
                                                                                                                                                                                                                                                                                                                                                                                                                                                                                             
      ВЪЗЛАГА на .... – старши експерт „Връзки с обществеността”, дирекция „Публична комуникация и протокол” отговорно лице по ЗДОИ, да изпрати на ..... от в-н „Телеграф” изготвената справка за просрочените задължения към вещи лица към 30.06.2014 г. 

22. ОТНОСНО: Писмо от административния ръководител на Административен съд гр. Разград с информация за обслужващата банка на текущите банкови сметки на съда.

Комисия „Бюджет и финанси”
Р Е Ш И :

	    1. Висш съдебен съвет няма договореност с .... АД считано от 04.07.2014 г. договореният лихвен процент да бъде в размер на 1,00 % годишно.
	    2. Изпраща на административния ръководител на Административен съд гр. Разград решение на комисия „Бюджет и финанси” по протокол № 22 от заседание проведено на 22 май 2013 г., за сведение. 

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”:  /П/
           
      			    	                  МИХАИЛ КОЖАРЕВ

				  ЧЛЕНОВЕ:	  /П/  ДИМИТЪР УЗУНОВ

						 /П/   РУМЕН ГЕОРГИЕВ